《赖瓒尝有江南春曲，或离为二，味其音节，似作一章读之为合，因同前韵成此》
清代·王润生

燕咒东风竹生笋，迟日帘栊人意静。卖杏已闻巷口声，落梅犹堕林梢影。

柳线作暖榆钱冷，昨夜碧桃开露井。游女如云珠贴巾，钿车一路碾香尘。

春至春迟春归急，落红吹雨沾衣湿。待欲留春留不及，极目天涯芳草碧。

数声鶗鴂增呜咽，蝴蝶呆向空枝立。昨日杨花今日萍，东君何苦太纷营。

作者简介：字慰三，号友红，家枚从叔，廪贡生，候选训导，壬午科本省乡试堂备。著有《拙好轩诗稿》《五代史乐府》及《懒宜巢文草》、《茗余杂谈》。邑志文苑传。清道光二十九年生，光绪三十年卒。